大良牛乳

大良牛乳，又叫做金榜牛乳，係一種原產喺順德大良金榜村嘅白色圓狀薄片水牛奶製成品，順德美食之一，有「東方芝士」嘅稱號。因為佢嘅圓片形狀，所以又叫金榜牛奶餅。大良牛乳喺明朝發明，味道有啲咸，有啲甜，可以加喺粥同飯度。除咗大良，東南亞好多華人嘅聚居地都有生產。

整法
將水牛奶同醋分別㷫到暖暖地，將一羹水牛奶加1/3杯醋入面，牛奶會凝埋，再用模壓成扁平薄片，同時將醋瀄出來。整好嘅牛乳片要放落海鹽水道浸四個鐘。

廣東食品
順德